
#### ประกาศเทศบาลตำบลป่าซาง

# เรื่อง สอบราคาจ้างเหมาเก็บ ขนและกำจัดขยะมูลฝอย ในพื้นที่เทศบาลตำบลป่าซาง

**…………………………………………..**

 ด้วยเทศบาลตำบลป่าซาง มีความประสงค์จะสอบราคาจ้างเหมาเก็บ ขนและกำจัดขยะมูลฝอย รวมถึงค่าจัดเก็บขยะมูลฝอย ทุกเดือน ในพื้นที่ตำบลป่าซาง ประกอบด้วย 15 หมู่บ้าน จำนวนหลังคาเรือนไม่น้อยกว่า 2,500 หลังคาเรือน ราคากลาง 135,000 บาท /เดือน (หนึ่งแสนสามหมื่นห้าพันบาทถ้วน) ระยะเวลาในการดำเนินการเดือนธันวาคม 2556 ถึง เดือนกันยายน 2557 รวมระยะเวลา 10 เดือน คิดเป็นราคากลางรวมทั้งสิ้น 1,485,000.-บาท (หนึ่งล้านสี่แสนแปดหมื่นห้าพันบาทถ้วน) วงเงินงบประมาณในการสอบราคาทั้งสิ้น 1,322,800 บาท (หนึ่งล้านสามแสนสองหมื่นสองพันแปดร้อยบาทถ้วน)

 ผู้มีสิทธิเสนอราคาจะต้องมีคุณสมบัติดังต่อไปนี้

 1.เป็นนิติบุคคล หรือบุคคลธรรมดา ที่มีอาชีพรับจ้างทำงานที่จะสอบราคาดังกล่าว

 2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลป่าซางหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคา ครั้งนี้

 5. มีรถขนขยะเป็นของตนเองหรือมีหลักฐานการเช่ารถขนขยะ

 6. มีสถานที่เก็บหรือทำลายขยะโดยไม่ทำความเดือดร้อนกับประชาชน

 7.ผู้รับจ้างต้องทำการเก็บขยะทุกหมู่บ้านทุกวันโดยต้องเก็บขยะให้สะอาดเรียบร้อยไม่มีตกค้าง

 8.ผู้รับจ้างต้องจัดหารถขนขยะและเก็บขนได้ตามตารางที่เทศบาลตำบลป่าซางกำหนดไว้ให้ทุกวัน การดูสถานที่ดำเนินงาน ให้เป็นหน้าที่ของผู้เข้าเสนอราคาต้องไปตรวจดูด้วยตนเอง

 9. ต้องปฏิบัติตามกฎระเบียบในการจัดเก็บขยะ ของเทศบาลตำบลป่าซาง

 10. ได้รับอนุญาตให้เป็นผู้เก็บ/ขน และกำจัดขยะจากเทศบาลตำบลป่าซางพร้อมกับชำระค่าธรรมเนียม ภายใน 15 วัน นับแต่วันที่ได้รับหนังสือแจ้งจากเจ้าพนักงานท้องถิ่น หากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์

 11.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 12.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 13.คู่สัญญาต้องรับจ่ายเงินผ่านบัญชีเงินฝากธนาคาร

 กำหนดยื่นซองสอบราคา ตั้งแต่วันที่ 28-31 ตุลาคม และ 1-8 พฤศจิกายน 2556 ที่กองคลัง เทศบาลตำบลป่าซาง ระหว่างเวลา 08.30 น. - 16.30 น. ในวันและเวลาราชการ และในวันที่ 11 พฤศจิกายน 2556 ณ ศูนย์รวมข้อมูลข่าวสารการจัดซื้อจัดจ้างระดับอำเภอ อาคารกาญจนาภิเษก ชั้น 2 ที่ว่าการอำเภอแม่จัน ระหว่างเวลา 08.30 น.- 16.30 น.

-2-

 ผู้สนใจติดต่อขอซื้อเอกสารสอบราคาชุดละ 500.- บาท ได้ที่ กองคลัง เทศบาลตำบลป่าซาง อำเภอแม่จัน จังหวัดเชียงราย ระหว่างวันที่ 28-31 ตุลาคม และ 1-8 พฤศจิกายน 2556 ตั้งแต่เวลา 08.30 น. ถึงเวลา 16.30 น. ในวันและเวลาราชการ และกำหนดเปิดซองสอบราคาในวันที่ 12 พฤศจิกายน 2556 เวลา 09.00 น. เป็นต้นไป หรือสอบถามทางโทรศัพท์หมายเลข 0–5360-2662 ต่อ 13 ในวันและเวลาราชการ

 ประกาศ ณ วันที่ 28 เดือน ตุลาคม พ.ศ.2556

(นายพงษ์พันธ์ ขันคำกาศ)

นายกเทศมนตรีตำบลป่าซาง